# ΕΠΙΧΕΙΡΗΜΑΤΟΛΟΓΙΑ

**Σε μια συζήτηση ή σε ένα κείμενο, για να υποστηρίξουμε τις θέσεις μας ή για να αντικρούσουμε τις θέσεις άλλων, χρησιμοποιούμε επιχειρήματα. H χρήση επιχειρημάτων μάς βοηθάει να κατανοήσουμε ποιες θέσεις είναι ορθότερες ή πιο σημαντικές από άλλες και κυρίως να πείσουμε τους άλλους για την ορθότητα των θέσεών μας.**

## ΤΡΟΠΟΙ ΓΙΑ ΝΑ ΠΕΙΣΟΥΜΕ

Για να πείσουμε μπορούμε να στοχεύουμε (επίκληση) στη λογική, στο συναίσθημα, στην αυθεντία:

**Α)** Με την επίκληση στη λογική επιχειρείται να προβληματιστεί, να πεισθεί λογικά ο

δέκτης, ούτως ώστε να κινητοποιηθεί, να αναλάβει δράση, να αλλάξει τρόπο ζωής,

να… (στόχος του συγγραφέα). Αυτό επιτυγχάνεται με τη χρήση επιχειρημάτων

ή/και τεκμηρίων.

**Β)** Με την επίκληση στο συναίσθημα επιχειρείται να ευαισθητοποιηθεί ο δέκτης για

το σοβαρό πρόβλημα που θίγεται, να βιώσει συναισθήματα ενοχής, ντροπής,

φόβου, δυσπιστίας, απογοήτευσης κτλ. ή χαράς, ικανοποίησης, θάρρους,

εμπιστοσύνης, ενθουσιασμού κτλ., ούτως ώστε να ανησυχήσει, να προβληματιστεί,

να κινητοποιηθεί, να … (στόχος του συγγραφέα). Αυτό επιτυγχάνεται με τη χρήση

συγκινησιακού λόγου στην περιγραφή ή/και την αφήγηση. Μπορεί

επίσης να χρησιμοποιηθεί το ρητορικό ερώτημα, το οποίο κεντρίζει το

συναισθηματικό κόσμο του δέκτη.

**Γ)** Με την επίκληση στην αυθεντία επιχειρείται να τεκμηριωθεί η αξιοπιστία των

απόψεων του συγγραφέα, να ενισχυθεί η επιχειρηματολογία του, να φωτιστεί ένα

δυσερμήνευτο ζήτημα μέσα από τη σοφία μιας προσωπικότητας ή μιας

καταξιωμένης κοινωνικής ομάδας (π.χ. επιστημονική αυθεντία)

### ΜΕΣΑ ΓΙΑ ΝΑ ΠΕΙΣΟΥΜΕ

Τα μέσα για να πείσουμε είναι τα επιχειρήματα:

**Επιχείρημα ονομάζεται ένα οργανωμένο σύνολο λογικών προτάσεων – κρίσεων**

**(προκείμενες) από τις οποίες προκύπτει ένα λογικό συμπέρασμα. Είναι δυνατόν μία από**

**τις προτάσεις αυτές να εκφέρεται με ερώτηση (ρητορικό ερώτημα).**

**Προκείμενες** είναι προτάσεις, κρίσεις, υποθέσεις, ερωτήματα

**Συμπέρασμα** είναι πρόταση / περίοδος στην αποδοχή της οποίας καταλήγουν οι

προκείμενες. Είναι δηλαδή το λογικό επακόλουθο των προκείμενων

Τα επιχειρήματα μπορεί να βασίζονται:

**στην αιτιολόγηση:** που είναι συνηθισμένα τόσο στις καθημερινές συζητήσεις όσο και στα «επίσημα» κείμενα, ιδιαίτερα στον χώρο των κοινωνικών και φυσικών επιστημών.

**Στα παραδείγματα**

**Στην αυθεντία (Αναφορά σε λόγια μιας προσωπικότητας, Αποφθέγματα, ‘ερευνες)**

**Στο συναίσθημα**